Смъртоносните овощни градини и гибелта на десетки деца - Любопитно | Факти.БГ
30 Юли, 2017 08:33 6 401 3
Смъртоносните овощни градини и гибелта на десетки деца
Най-уязвими са недохранените и гладни деца, които когато могат хапват от плодовете личи
Веднъж в годината, когато плодовете личи узреят и започне сезонът на беритбата им, стотици деца се разболяват в районите, които отглеждат тези овощни дървета в Бангладеш, Индия, Виетнам и Тайланд. Симптомите на болестта са припадъци, гърчове, изпотяване и пяна на устата. Често минават само два или три часа, преди детето напълно да загуби съзнание.
За много от децата, покосени от тази странна болест, тя е с фатален край.
Заболяването е известно като синдром на остър енцефалит, при който мозъкът се възпалява и уврежда.
Първоначално се смяташе, че повтарящите се всяка година епидемии са вследствие на патоген като вируса на японския енцефалит. Но нови изследвания показват, че вирусите причиняват само малка част от случаите на енцефалит в тези региони. И ако причината наистина е вирус, то бумът на болестта нямаше да се ограничава само през времето, когато започва беритбата на плодовете личи.
Друго предположение е, че две аминокиселини - градивните елементи на протеините - които присъстват в младите личи могат да причинят заболяването. Зрелите личи съдържат необичайни аминокиселини, които нарушават метаболизма на мастните киселини. Но точният механизъм как това причинява заболяването, все още е неизвестен.
"Зоните на огнище в Бангладеш са много близо до индийските граници. Има пестициди, внесени от Индия, но забранени в Бангладеш, които тук се продават без етикет", разказва авторът на изследването М. Сайфул Ислам от Международния център за изследване на диагностичните заболявания, Бангладеш. "Затова ни бе трудно да определим какви видове пестициди са използвани там".
"Децата, които са най-уязвими, са недохранвани и гладни и ако им попаднат, консумират личи. Това често са неузрели плодове, защото неузрелият плод понякога се отхвърля от дърветата и пада на земята, където е лесно достъпен за децата. Възрастните също са податливи, но много по-малко поради причини, които са неясни".
1 09:08 30.07.17
Интересна статия, браво Милена!
2 22:35 30.07.17
3 00:41 31.07.17
Хапвайте си плодове... Нали били много полезни за здравето!